પોલીસ કર્મચારીએ તેની પત્નિ પર છરી વડે હુમલો કરીને ઉકળતુ તેલ રેડ્યુ – Crimeshow24
અમદાવાદઃ નારણપુરા પોલીસ સ્ટેશનાં હેડ કોન્સ્ટેબલ વિરુધ્ધમાં તેની પત્નિએ સાબરમતી પોલીસ સ્ટેશનમાં મારઝુડ કરીને માનસીક ત્રાસ આપવા બદલ ફરિયાદ કરી છે. પુત્રીના જન્મ બાદ હેડકોન્સ્ટેબલ પતિ અને સાસુ સસરા દ્રારા પરિણીતા પર અત્યાચાર ગુજારાતા હોવાનો આક્ષેપ ફરિયાદમાં કરવામાં આવ્યો છે.
ન્યુ રાણીપ વિસ્તારમાં આવેલ અયોધ્યાનગરી સોસાયટીમાં રહેતા રંજનબા વાધેલાએ સાબરમતી પોલીસ સ્ટેશનમાં તેના પતિ અને સાસુ સસરા વિરુધ્ધમાં ધરેલુ હિંસા અધિનિયમ હેઠળ ફરિયાદ કરી છે. ફરિયાદમાં કરેલા આક્ષેપ પ્રમાણે રંજનબાના ના લગ્ન વર્ષ 2004માં પોલીસ હેડ કોન્સ્ટેબલ શક્તિસિંહ વાઘેલા સાથે થયા હતા. હાલ શક્તિસિંહ વાઘેલા નારણપુરા પોલીસ સ્ટેશનમાં ફરજ બજાવે છે.
લગ્ન બાદ રંજનબા માધુપુરા પોલીસ લાઇનમાં રહેવા માટે ગયા હતા જ્યા તેને એક પુત્રી મેઘનાબાને જન્મ આપ્યો હતો જે હાલ 9માં ધોરણમાં અભ્યાસ કરે છે. પુત્રીના જન્મના એક મહિના બાદ શક્તિસિંહ વાઘેલા કોઇના કોઇ કારણોસર રંજનબા પર ઝઘડો કરવાનું શરુ કર્યુ હતું. આ સિવાય રંજનબાના સાસુ મનહરબા અને સસરા સુખદેવસિંહ પણ નાની નાની બાબતે ઝધડો કરતા હતા. થોડાક સમય બાદ શક્તિસિંહે ન્યુ રાણીપમં અયોધ્યાનગરીમાં મકાન ખરીદ્યુ હતું.
ફરિયાદમાં કરેલા આક્ષેપ પ્રમાણે શક્તિસિંહ અવારનવાર રંજનબાને લાકડી તેમજ પટ્ટા વડે મારતા હતા તેમજ અડોશ પડોશના લોકો અને પિયર સાથે વાત પણ કરવા દેતા નહી. અંદાજીત છ વર્ષ પહેલા રંજનબા ચા નાસ્તો બનાવતી હતી ત્યારે શક્તિસિંહ એકદમ ગુસ્સે થઇ ગયો હતો અને તુ કાલે નીચે બેસવા માટે કેમ ગઇ હતી તેમ કહીને રસોડામાંથી ચપ્પુ લઇને આવ્યો હતો અને તેના પર હુલાવી દીધુ હતું ત્યારબાદ ઉકળતુ તેલ રંજનબા પર નાખ્યુ હતું જેના કારણે તે દાઝી ગયા હતા. પરિવારની આબરુ જાય નહી તે માટે રંજનબાએ પોલીસ ફરીયાદ કરી નહી. રોજબરોજ શક્તિસિંહનો ત્રાસ વધુ જતા ગઇકાલે રંજનબાએ સાબરમતી પોલીસ સ્ટેશનમાં તેના તેમજ સાસુ સસરા વિરુધ્ધમાં ફરિયાદ કરી છે.